b'\n_START_ARTICLE_\nGeneral Electric LM2500\n_START_PARAGRAPH_\nGeneral Electric LM2500 je aeroderivativna plinska turbina, ki je razvitaiz visokoobto\xc4\x8dnega turboventilatorskega motorja CF6. Danes uporablja LM2500 turbino ve\xc4\x8d kot 24 vojnih mornaric z ve\xc4\x8d kot 870 turbinami. Za razli\xc4\x8dne uporabe je bilo do danes izdelanih \xc5\xbee ve\xc4\x8d kot 2000 turbin LM2500. Sprva je bila LM500 uporabljena na ru\xc5\xa1ilcu Ameri\xc5\xa1ke vojne mornarice DD 963 in je razvijala 21500 konjskih sil na izhodni gredi reduktorja. Kasneje je GE pove\xc4\x8dal mo\xc4\x8d na 26500 konjskih sil za ru\xc5\xa1ilec DDG-51. \xc5\xa0tiri turbine so razvijale skupaj 105000 kojskih sil in omogo\xc4\x8dale hitrosti \xc4\x8dez 30 vozlov. Leta 1993 je bila mo\xc4\x8d trubine pove\xc4\x8dana na 29500 in kasneje \xc5\xa1e enkrat na 32000 konjskih sil na ladji Seagate._NEWLINE_Novej\xc5\xa1a zmogljivej\xc5\xa1a verzija LM 2500+ razvija 39000 konjskih sil pri termodinami\xc4\x8dnem izkoristku 39%. Nizkotla\xc4\x8dna turbina se vrti z 3600 obrati in ima ni\xc5\xbeje stro\xc5\xa1ke obratovanja kot prej\xc5\xa1nje izvedbe. Ve\xc4\x8dja mo\xc4\x8d razvija zaradi 23% ve\xc4\x8djega pretoka skozi kompresor, ki ima dodano novo stopnjo imenovano "Zero stage". Zero stage v bistvu dodatni polni glavni kompresor. Pove\xc4\x8dali so tudi delovno temperaturo v zgorevalni komori in turbini. Najnovej\xc5\xa1a verzija LM2500 G4 razvija 35320 kW in uporablja vi\xc5\xa1je tla\xc4\x8dno razmerje 24,2. Izhodna hitrost je 3600 obratov, prilagojena za generacijo 60 Hz elektri\xc4\x8dnega toka._NEWLINE_LM2500 ima 16 stopenjski aksialni kompresor, ki ga poganja dvostopenjska visokotla\xc4\x8dna turbina. Kompresor ima eno stopnjo IGV (Inlet Guide Vanes), 6 spremenljivih stopenj (VSV- Variable Stator Vanes) in deset fiksnih statorskih stopenj. IGV in VSV lahko spreminjajo geometrijo, za la\xc5\xbeje pospe\xc5\xa1evanje in prepre\xc4\x8devanje "Stalla" kompresorja. Na \xc5\xa1estnajsti stopnji se odvaja kompresorki zrak "Bleed air", ki ga poleg motorja lahko uporabimo tudi v druge namene, vendar s tem zmanj\xc5\xa1amo izhodno mo\xc4\x8d na gredi. Ko je potrebna najve\xc4\x8dja izhodno mo\xc4\x8d, se lopute za bleedair zaprejo._NEWLINE_Zgorevalna komora je enako kot pri letalskem CF6 obro\xc4\x8dasta z 30 \xc5\xa1obami in 2 v\xc5\xbeigalnimi sve\xc4\x8dkami, ki delujeta samo ob zagonu. Pribli\xc5\xbeno 30% vstopnega zraka sodeluje pri zgorevanju, ostalo pa se porabi za centriranje plamena in hlajenje. Visokotla\xc4\x8dna turbina ima dve stopnji in je povezana z 16 stopenjskim kompresorjem. Uporabi pribli\xc5\xbeno 60% termalne energije za poganjanje kompresorja in dodatne opreme motorja, kot so centrifugalna \xc4\x8drpalka za gorivo, \xc4\x8drpalka za olje, pnevmatski starter, separator olje/zrak. Gred za dodatno opremo uporablja reduktor za zmanj\xc5\xa1evanje vrtilne frekvence glavne gredi in je priklopljena v bli\xc5\xbeini kompresorja. Nizkotla\xc4\x8dna prosta (delovna) turbina pretvori ostalih 35-40% procentov v uporabno mehansko delo. Povezana je na reduktor preko fleksibilnega spoja, ki bla\xc5\xbei radialne in aksialne sunke.'